# **DECIZIA ETAPEI DE ÎNCADRARE**

## Nr. din 17.05.2023

**(PROIECT)**

Ca urmare a solicitării de emitere a acordului de mediu adresate de **COMUNA CRASNA,** cu în sediul în jud. Sălaj, com. Crasna, loc. Crasna, str. Eroilor, nr. 13, înregistrată la APM Sălaj cu nr. 1192 din data de 11.02.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.05.2023, că proiectul: **HALĂ AGROALIMENTARĂ ÎN COMUNA CRASNA, JUDEȚUL SĂLAJ*,*** propus a fi amplasat în jud. Sălaj, loc. Crasna, nr. 853,

**nu se supune evaluării impactului asupra mediului.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto publice;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, Monitorul de Sălaj, afişare şi înregistrare anunţ la sediul Primăriei Comunei Crasna, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune realizarea unei construcții cu funcțiunea de piață agroalimentară, cu regim de înălțime parter și Sc = 2.752,15 mp, pe un teren ce se află în intravilanul comunei și aparține domeniului public al Comunei Crasna. În prezent terenul este ocupat de o construcție C1 (corp OBOR), cu suprafața de 357 mp, regim de înălțime parter.

Descrierea funcțională construcție propusă:

• PARTER

- Înălțimea liberă variabilă - 6,00 m; 7,50 m;

- Suprafața construită = 2.752,15 mp

1. ZONA FRUCTE / LEGUME, S = 1.613,40 mp

2. ZONA DE ACCES (INTRARE SECUNDARĂ NR. 3), S = 30,495 mp

3. MEDIC VETERINAR, S = 6,075 mp

4. GRUP SANITAR PERSOANE CU DIZABILITĂȚI, S = 5,63 mp

5. SAS GRUP SANITAR – PERSOANE CU HANDICAP, S = 7,20 mp

6. GRUP SANITAR FEMEI, S = 8,72 mp

7. GRUP SANITAR BĂRBAȚI, S = 8,72 mp

8. SAS (LACTATE), S = 20,04 mp

9. SPAȚIU COM. 1; S = 24,60 mp

10. SPAȚIU COM. 2; S = 18,55 mp

11. SPAȚIU COM. 3; S = 18,55 mp

12. SPAȚIU COM. 4; S = 22,74 mp

13. VESTIAR FEMEI, S = 9,65 mp

14. VESTIAR BĂRBAȚI, S = 9,65 mp

15. SAS (CARNE), S = 20,04 mp

16. SPAȚIU COM. 5; S = 28,355 mp

17. SPAȚIU COM. 6; S = 18,55 mp

18. SPAȚIU COM. 7; S = 18,55 mp

19. SPAȚIU COM. 8; S = 23,80 mp

20. VESTIAR FEMEI; S = 9,65 mp

21. VESTIAR BĂRBAȚI; S = 9,65 mp

22. ZONA DE ACCES (INTRARE SECUNDARĂ 2), S = 46,97 mp

23. ZONA DE GUNOI; S = 22,76 mp

24. GRUPURI SANITARE BĂRBAȚI; S = 9,945 mp

25. GRUPURI SANITARE FEMEI; S = 13,75 mp

26. SPAȚIU APROVIZIONARE; S = 70,89 mp

27. SPAȚIU TEHNIC; S = 23,66 mp

28. SPAȚIU COM. 10 NONALIMENTAR; S = 23,66 mp

29. ZONA PIAȚA NONALIMENTARE; S = 384,00 mp

30. SPAȚIU COM. 9 NONALIMENTAR; S = 31,30 mp

31. ZONA DE ACCES (INTRARE SECUNDARĂ 4); S = 30,495 mp

32. SAS (BIROURI); S = 8,245 mp

33. BIROU 1; S = 18,725 mp

34. BIROU 2; S = 16,975 mp

35. BIROU 3; S = 18,725 mp

SOLUŢII CONSTRUCTIVE ŞI DE FINISAJ

SISTEMUL CONSTRUCTIV

Sistemul constructiv este unul pe cadre cu stâlpi și grinzi metalice tip HEA (europrofile). Nu se realizează planșeu, doar un tavan fals din gips carton rezistent la foc și vată minerală bazaltică pentru a asigura o termoizolație suficientă. Acoperişul este tip şarpantă, realizat cu elemente metalice (europrofile).

Pentru închiderile exterioare şi compartimentările interioare, finisajele interioare, exterioare, în urma analizei multicriteriale s-a mers pe varianta ce presupune cheltuieli de investiție și de exploatare mai mici, astfel:

ÎNCHIDERILE EXTERIOARE ŞI COMPARTIMENTĂRILE INTERIOARE

Pereţi exteriori din panouri metalice tristrat tip sandwich de 10 cm și vată minerală bazaltică. Spre interior se montează saltele de vată minerală de 10 cm iar apoi se plachează cu două rânduri de plăci din gips carton rezistent la umezeală de 12,5 mm fiecare. Grosimea totală rezultată a peretelui este de 26,5 cm.

Panourile termoizolante cu vată minerală bazaltica se folosesc pentru îndeplinirea cerințelor privind rezistența la foc, asigurând în același timp o izolație termică ridicată, fiind utilizate la realizarea acoperișurilor, plafoanelor, fațadelor sau a pereților de compartimentare.

Pereţii interiori, de compartimentare ușori sunt realizaţi pe structură metalică din profile galvanizate și două rânduri de plăci de gips-carton rezistente la foc, iar între plăcile de gips - carton se așează saltele din vată minerală bazaltică. Grosimea peretelui rezultat este de 15 cm.

Ușile și ferestrele exterioare și interioare sunt realizate din tâmplărie metalică de aluminiu cu geam dublu termoizolant.

FINISAJELE INTERIOARE

La pardoseală predomină finisajele reci din ceramică glazurată sau piatră reconstituită rezistentă la trafic intens și antiderapantă în zonele umede sau care necesită curățare frecventă/un grad ridicat de igienă. Pe alocuri sunt utilizate pardoseli calde din parchet laminat rezistent la trafic pe zona de birouri. Pentru a asigura o igienă corespunzatoare pentru anumite zone se va folosi pentru pardoseală vopseaua epoxidică.

Pereții sunt gletuiți și vopsiți cu vopsea lavabilă în diverse nuanțe. Pe zonele de grupuri sanitare și unde este recomandată spălarea deasă a pereților, aceștia se plachează cu faianță la diverse înălțimi.

Tavanele sunt din gips-carton rezistent la foc, având în componență și saltele de vată minerală bazaltică pentru izolare termică corespunzatoare. Plăcile de gips-carton sunt gletuite și vopsite cu vopsea lavabilă, în diverse nuanțe.

Finisajele pereților și al tavanelor vor fi făcute cu vopsea lavabilă pe bază de dispersii apoase.

FINISAJELE EXTERIOARE

Partea metalică exterioară a panourilor tip „sandwich”, în trei culori, vopsite în câmp electrostatic.

ACOPERIŞUL ŞI ÎNVELITOAREA

Acoperişul este tip șarpantă cu două direcții de scurgere a apei și se realizeză pe structură metalică.

Tipul de învelitoare folosit sunt panourile termoizolante cu vată minerală bazaltică, ce au aceleași specificații ca și cele ale pereților.

Alte lucrări: se vor realiza spații verzi în procent de minim 20,00 %, se vor planta arbori și arbuști, crearea de căi de acces atât pietonale cât și carosabile.

Utilități:

Alimentare cu apă: se va realiza de la rețeaua locală, prin brasnșament.

Canalizare: apele menajere rezultate se vor evacua în canalizarea menajeră a localității.

Alimentarea cu energie electrică se va realizaun racord (380V) la reţeaua locală de alimentare cu energie electrică de joasă și medie tensiune.

Energia termică:

Pentru încălzirea incintei pe timp de iarnă se consideră necesarul de 335 kW ce va fi acoperit prin utilizarea unei centrale electrice cu puterea termică 300 kW și o pompă de căldură aer – apa în regim încălzire, cu puterea termică 50 kW. Centrala termică va fi amplasată în incinta „Camera tehnică”, iar pompa de căldura va fi amplasată în exteriorul halei.

Pentru răcirea pe timp de vară se ia în calcul că se răcescă doar spatiile comerciale, administrative, fiind necesara o putere termică de răcire de 80kW, asigurată de pompa de căldură, în regim de răcire ce furnizeaza apa+glicol la parametrii +7/+12˚C.

Pentru încălzirea halei s-au prevăzut și ventiloconvectoare carcasate de perete / tavan având 1.4 kW, 2.1 kW, 2.8 kW si 4.7 kW cu agent termic.

b2) cumularea cu alte proiecte existente şi/sau aprobate: - lucrările necesare realizării proiectului nu se suprapun cu alte proiecte existente sau planificate în zonă.

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de apă, agregate (nisip, balast, pietriș), lemn.

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor, aprobată prin Legea nr. 17/2023; acestea vor fi colectate selectiv și se vor valorifica/elimina numai prin operatori economici autorizați.

b5) poluarea şi alte efecte negative:

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

**Măsuri pentru protecția calității apelor:**

* dotarea cu material absorbant și intervenția imediată în cazul în care se observă scurgeri, menținerea autovehiculelor într-o bună stare tehnică, staționarea acestora pe platforme betonate;
* se interzice aruncarea și depozitarea pe maluri sau în albiile râurilor a deșeurilor de orice fel rezultate din lucrări;
* se va respecta strict proiectul de execuție aprobat;
* evitarea pierderilor de produse petroliere (motorină, ulei) de la mașini/utilaje, care prin precipitații sau spălări pot să ajungă în pânza de apă freatică.

**Măsuri pentru protecția aerului:**

* întreţinerea din punct de vedere tehnic a mijloacelor de transport şi a utilajelor pentru minimalizarea emisiilor de gaze de eşapament şi repunerea în funcţiune a acestora numai după remedierea eventualelor defecţiuni;
* transportul materialelor pulverulente la punctele de lucru se va realiza numai în stare umectată sau acoperite, pentru a evita emisiile de pulberi sau pierderile de materiale în timpul transportului;
* pentru limitarea emisiilor în atmosferă în perioada de staționare să fie oprită funcționarea motorului și realizarea periodică a reviziilor tehnice ale mașinilor și utilajelor;
* se va respecta prevederile legislației în vigoare.

**Măsuri pentru protecția împotriva zgomotului și vibrațiilor:**

* se va respecta durata de execuţie a proiectului astfel încât disconfortul generat de poluarea fonică să fie cât mai redus ca timp;
* utilajele folosite vor respecta standardele referitoare la emisiile de zgomot, fiind admisă doar folosirea echipamentelor ce poartă inscriptionat în mod vizibil, lizibil și de neșters marcajul European de conformitate CE, însoțit de indicarea nivelului garantat al puterii sonore;
* se va lucra numai în timpul orelor permise și se va reduce la minim viteza de deplasare a utilajelor în zonă;
* respectarea prevederilor Ord. nr. 119/2014 cu modificările ulterioare.

**Măsuri pentru protecția solului și subsolului:**

* se interzice depozitarea/deversarea pe sol a deșeurilor și substanțelor periculoase (uleiuri, combustibil, etc.);
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăța zona afectată, iar pământul contaminat va fi excavat și preluat pentru depozitare, tratare sau eliminare de către firme autorizate.

**Lucrări necesare organizării de șantier:**

Organizarea de șantier pentru lucrările solicitate se va asigura în incintă, fără a afecta proprietățile vecine și rețele edilitare existente. Graficul de lucrări va avea fazele determinante stabilite conform programului de control, anexă a documentației tehnice.

Pentru organizarea execuției se propun următoarele:

- gard din plasă metalică sudata ce cuprinde tot perimetrul;

- amplasarea unei barăci / container pentru vestiar muncitori;

- amplasarea unei barăci / container pentru locul de luat masa al muncitorilor;

- amplasarea unei barăci / container pentru șeful de santier, iar pe timpul nopții și al zilelor nelucrătoare aceasta se va utiliza pentru pază;

- 2 bucăți wc ecologic.

- la punctul de acces în șantier va exista punct de curățare a pneurilor de noroi;

- la vârf de activitate vor fi în șantier 30 muncitori;

- perioada de desfășurare a activității va fi de 24 luni de la începerea lucrărilor;

- programul de lucru va fi de 8 – 10 ore zilnic;

- în timpul betonărilor 12 ore dar nu mai târziu de ora 20;

- toate locurile cu risc de accidente vor fi împrejmuite și semnalizate corespunzător existând persoana specializată pentru aceasta activitate;

- va fi amenajat un punct de prim ajutor dotat cu trusă sanitară;

- va fi amplasat un pichet de incendiu dotat corespunzător și toate barăcile vor fi dotate cu extinctoare.

La finalul perioadei de construcție vehiculele și utilajele folosite vor fi îndepărtate de pe amplasament.

Platforma organizării de șantier va fi dezafectată permițând revenirea la folosința anterioară.

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 77 din 19.11.2021 emis de Primăria Comunei Crasna, se află în intravilanul localiății Crasna, imobil în proprietate Comuna Crasna – domeniu public;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă: - nu este cazul; proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare.
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula